27.6.2023.
HR
Službeni list Europske unije
C 224/41
Cijelo je područje na zapadu ograničeno predgorjem planinskog gorja Cévennes; na sjeveru vapnenačkim masivom Lussan čiji je najviši vrh Mont Bouquet (630 m); na istoku i jugu prostranim vapnenačkim visoravnima, često pošumljenima, koje ga odvajaju od općina Nîmes i Sommières te doline rijeke Rhône.
Naposljetku, rijeka Gardon važan je element u lokalnoj hidrografskoj mreži i prolazi područjem od sjeverozapada do jugoistoka.
Zemljopisno područje pretežno čini vapnenačka podloga, a vinogradi se obično nalaze na tlima šljunčanih obronaka koja su ograničene dubine.
Na tom području vlada sredozemna klima, ali je ublažena zbog udaljenosti od obale i zbog reljefnih oblika koji ograničavaju utjecaje mora.
Zbog toga su temperaturne razlike veće nego na obali, a prosječna je godišnja temperatura na sjeverozapadu područja za jedan do dva stupnja manja nego na jugoistoku.
Ta se prijelazna klima osobito odražava u blagoj ljetnoj suši.
Godišnja količina padalina od 700 mm može znatno varirati iz godine u godinu, što je povezano s ponekad vrlo obilnim jesenjim kišama (fenomen cévenol).
Stoga se to zemljopisno područje proteže kroz samo središte mješovitog krajolika u kojem se vinova loza može pronaći na svakoj padini i u kojem većinu prirodne vegetacije čine hrastovi crnike i hrastovi medunci, što je karakteristika tog prijelaznog klimatskog područja.
Vinogradi su stoljećima bili dio povijesti i poljoprivrednog života regije Uzès te postoje brojni dokazi o uzgoju vinove loze na tom području još od rimskog doba.
U srednjem vijeku vinova loza i dalje je prisutna i dobiva velik simbolički značaj za kršćansko svećenstvo, pa prvi biskupi postaju vinogradari.
Od 15. stoljeća na području nekadašnjeg vojvodstva Duché d’Uzès navode se kvalitetni vinogradi i plemenita vina.
Od tog razdoblja i unatoč uzastopnim krizama, neprestano se sade vinogradi na obroncima, koji su u krajoliku povezani s maslinicima i susjednim, bogatijim ravnicama na kojima se siju žitarice.
Struktura zemljišta na kojem su prevladavala mala mješovita gospodarstva pogodovala je uzgoju vinove loze na obroncima, a tu je pojavu u 18. stoljeću ojačala i praksa dvostruke djelatnosti jer su radnici u tekstilnoj industriji također obrađivali male čestice vinove loze.
Vina od 1981.
nose oznaku regionalnih vina iz općine Uzège („Vin de Pays de l’Uzège”), što je 1992.
zamijenjeno s izrazom „Vin de pays Duché d’Uzès”, uz postrožene uvjete proizvodnje, te se definiraju kao mediteranska sorta vinove loze.
Uzimajući u obzir klimatološke i pedološke posebnosti područja, sindikat je započeo postupak utvrđivanja područjâ proizvodnje kojim se proizvođačima omogućilo da iskoriste najbolju kombinaciju vinogradarskih uvjeta i sorti vinove loze, čime se osigurava autentičnost vina.
Restrukturiranje vinograda provest će se s najplemenitijim mediteranskim sortama, syrah N i grenache N za crna i ružičasta vina te grenache blanc B i viognier B za bijela vina.
U 2010. u 32 privatna vinska podruma i 11 zadružnih vinarija proizvelo se gotovo 9 000 hektolitara vina; crna vina čine 60 % proizvodnje, ružičasta vina 25 %, a bijela vina 15 %.
8.2.
Uzročna veza Poseban zemljopisni položaj ZOI-ja „Duché d’Uzès”, na raskršću pokrajina Cévennes, Languedoc i Provanse, te njegova prijelazna sredozemna klima omogućuju sporo dozrijevanje mediteranskih sorti grožđa te jedinstvena svojstva vina koje obilježavaju elegancija, voćna aroma i svježina.
Znanje i iskustvo vinogradara, odabir samo mediteranskih sorti grožđa i istraživanja u pogledu područjâ proizvodnje omogućili su sadnju različitih sorti u uvjetima koji im omogućuju postizanje optimalnih svojstava.
Naime, uvijek se daje prednost pažljivo orijentiranim česticama s plitkim, šljunčanim i dobro dreniranim tlima.
Usto, zbog prisutnosti predgorja planinskog gorja Cévennes, primjetne su znatne razlike u temperaturi između dana i noći.
Upravo taj raspon temperature, osobito u svježim noćima, omogućuje sporo dozrijevanje grožđa, daje mu boju te zadržava kiselost i aromu bobica, što su istaknuta obilježja vina sa ZOI-jem „Duché d’Uzès” koja se odlikuju svježinom i voćnom aromom.
Sorta grenache N daje im podatan i pun okus te izuzetno elegantnu i intenzivnu voćnu aromu.